cyanic-selkie/wikianc huggingface dataset:
Vestlandet
Stortingsvalget 2013
Ved Stortingsvalget 2013 var det 932 446 stemmeberettigede velgere på Vestlandet, som utgjorde 25,6 % av den nasjonale velgermassen. Det ble avgitt 735 374 stemmer totalt. Valgdeltagelsen var dermed 78,9 %. Det ble avgitt 731 491 godkjente stemmer, 3 050 blanke stemmer og 833 stemmer som ble forkastet av andre grunner. Valgresultatet ga en borgerlig overvekt på 25,1 prosentpoeng (60,1 % H+Frp+KrF+V, 35,0 % Ap+Sp+SV). Tabellen viser stemmefordelingen:
Regionale valgresultater ved stortingsvalget i 2013:
Fylkesvise valgresultater og resultat for landsdelen samlet:
Vestlandets 43 stortingsrepresentanter ble for perioden 2013–2017 fordelt slik på partiene:
Fet skrift markerer hvilket parti som har vunnet utjevningsmandatet i hvert av fylkene.
Anne Rolfsen
Anne Rolfsen (født 27. april 1946 i Haugesund ) er en norsk kunstner som bor og arbeider i Oslo. Hun er kjent for sine sentralkomposisjoner.
Rolfsen har kunstutdanning fra Statens Håndverks- og Kunstindustriskole (1967-1971) og Statens Kunstakademi (1978-1984), hvor hun studerte tegning og maleri. Hun har en lang rekke utstillinger bak seg, blant annet separatutstillinger på Tegnerforbundet, Oslo Kunstforening, Artists' Gallery i Karleby, Stavanger Kunstforening og Galleri LNM i Oslo. I tillegg har hun flere ganger deltatt på Høstutstillingen, og blitt innkjøpt av blant annet Norsk Kulturråd og Oslo kommunes kunstsamlinger.
Hennes verker, kalt sentralkomposisjoner, kan sammenlignes med mandalaer eller kaleidoskop. De tar utgangspunkt i et ruteark med et sentrum hvor geometriske figurer får utfolde seg fra sentrum og utover mot rutenettets kant, og kan også minne om tradisjonelle håndverk som veving og broderi.
Hun er gift med kunstneren Hilmar Fredriksen.
De som beveger verden
De som beveger verden (originaltittel Atlas Shrugged) er en skjønnlitterær bok skrevet av den russisk-amerikanske skribenten Ayn Rand. Den ble utgitt i 1957, og oversatt til norsk i 2000 av John Erik Bøe Lindgren.
De som beveger verden regnes som Ayn Rands magnum opus, og er på hele 1200 sider. Med sine ca. 645 000 ord er den en av de lengste romaner som er utgitt på noe europeisk språk. I boken kommer forfatterens meninger – om vidt forskjellige tema som metafysikk, epistemologi, etikk, politikk og sex – til uttrykk gjennom en fiktiv historie om Dagny Taggart som leder et jernbaneselskap sammen med sin bror James.
Som en kuriositet kan det nevnes at boken inneholder en karakter som, trass i et svensklydende navn, er norsk. Dette gjelder piraten og filosofen Ragnar Danneskjöld, som er en av hovedpersonene i boken.
Tittelen på boken – Atlas Shrugged – har sin opprinnelse i historien om Atlas som bærer verden på sine skuldre. I boken kommer dette poenget klart frem ved at de som bruker sine evner til å skape noe fremstilles som de som bærer verden på sine skuldre, men likevel fordømmes som umoralske, egoistiske pengeutsugere. Forfatterens kritikk av den bestående samfunnsorden er åpenbar, og hun gjør i boken et kraftig forsvar for de verdier hennes lære – objektivismen – hevdes å stå for, deriblant fornuft, egoisme og kapitalisme.
De som beveger verden er en bestselger innenfor amerikansk litteratur, og selger fortsatt i tusenvis av eksemplarer i året. Innenfor akademiske kretser har boken derimot blitt stort sett oversett, og boken blir kritisert for å ha liten litterær verdi.
Bokens tre deler har alle blitt filmatisert. Den tredje delen kom på kino i USA i 2014.
Cristian Rosso
Cristian Alberto Rosso (født 29. januar 1984) er en argentinsk roer som spesialiserer seg i dobbeltsculler. Under Sommer-OL 2012 i London representerte han landet sitt, der han ble nummer 4.
Knut Loupedalen
Knut Loupedalen (født 17. juni 1844, død 24. april 1923) var en norsk lærer og folkeminnesamler fra Kviteseid.
Inspirert av Hans Ross begynte han å skrive ned folkeminne i stor stil i 1860-årene, men boka Eventyr og segnir fraa Telemarki kom først ut etter hans død.
Han er blitt kritisert for å bearbeide tekstene sine i tradisjonen etter Asbjørnsen og Moe.
Reggie White
Reginald Howard White (født 19. desember 1961 i Chattanooga i Tennessee, død 26. desember 2004 i Cornelius i Nord-Carolina) var en amerikansk fotball defensive end som spilte i National Football League (NFL) i 15 sesonger på 1980- og 90-tallet. Han spilte college football ved University of Tennessee og ble utpekt til All-American. Etter å ha spilt profesjonelt for Memphis Showboats i United States Football League (USFL) i to sesonger ble han plukket opp i første runde av NFLs supplerende draft i 1984, og spilte deretter for Philadelphia Eagles, Green Bay Packers og Carolina Panthers. Han ble en av de mest dekorerte spillerne i NFLs historie.
White, som har blitt utpekt til NFL Defensive Player of the Year to ganger, All-Pro 13 ganger og utvalgt til Pro Bowl 13 ganger, ligger på andreplass for sacks i en karriere med 198 (bak Bruce Smiths 200) og ble utvalgt til NFL 75th Anniversary All-Time Team, NFL 1990s All-Decade Team og NFL 1980s All-Decade Team. I løpet av sin karriere ble han også kjent for å være en ordinert evangelikal prest (minister), som ledet til kallenavnet "the Minister of Defense". White er medlem av College Football Hall of Fame og Pro Football Hall of Fame.
Anne Hege Grung
Anne Hege Grung (født 4. november 1965) er en norsk religions- og kulturforsker, som er professor i interreligiøse studier ved Universitetet i Oslo (UiO) og leder i Norsk Kvinnesaksforening fra 2020. Hun er kjent for sin forskning på religionsdialog og menneskerettsdialog, særlig kvinners stilling med fokus på kjønnsrettferdighet, likestilling og vold mot kvinner. Hun har vært sentral i kristen–muslimsk dialogarbeid i Norge siden 1990-årene.
Reggie White
Tidlig liv
Reggies mor, Thelma Collier, fortalte Sports Illustrated at da Reggie var 12 erklærte han at han ville gjøre to ting i livet: spille amerikansk fotball og bli en prest.
Anne Hege Grung
Karriere
Etter cand.theol.-eksamen (1991) fra Det teologiske fakultet ved UiO ble Grung ordinert til prest i Den norske kirke i 1992. Hun arbeidet deretter som studentprest i Norges Kristelige Studentforbund og som prest i Kirkens Bymisjon i Oslo. I 1997 ble hun ansatt ved dialogsenteret Emmaus på Grünerløkka i Oslo og var leder for senteret fra 2000 til 2005. Ved Emmaussenteret bidrog Grung til å utvikle det kristen-muslimske dialogarbeidet i Norge og en meditasjonspraksis som forener elementer fra kristen tradisjon og fra østlig spiritualitet (bl.a. buddhisme). Grung har blitt beskrevet som islamkjenner.
Reggie White
Karriere i college
White spilte college football ved Tennessee fra 1980 til 1983. Han jobbet seg opp til posisjonen som kampstarter ved slutten av sitt år som freshman, hvor han hadde 51 taklinger (32 solo) og to sacks, plukket opp to fumbles og blokkerte en punt som skulle gi Tennessee sin første scoring i en 23–10 seier over rivalene Georgia Tech. Han ble tildelt "Andy Spiva Award", som utdeles årlig til forsvarsspilleren på laget som hadde forbedret seg mest.
The Goodfellow’s Christmas Eve
The Goodfellow's Christmas Eve er en amerikansk stumfilm fra 1911.
Anne Hege Grung
Karriere
Hennes primære forskningsfelt er religionsdialog og menneskerettsdialog, med særlig fokus på kvinners stilling, et tema hun også arbeidet med som Olavstipendiat i 2005. Hennes nåværende forskning omfatter blant annet prosjektet Women, Violence and Religious communities: A qualitative comparative study of the interpretation of Violence against Women (VAW) in Christian, Sunni and Shi'a communities in Norway and Lebanon.
Reggie White
Karriere i college
Som sophomore i 1981 hadde White 95 taklinger (61 solo), ledet laget med åtte sacks og ledet også laget med syv taklinger for tap. Han blokkerte også tre forsøk på ekstrapoeng. Mot Memphis State hadde han 10 taklinger og to sacks, hvor en resulterte i en safety og ble utpekt til lagets "Outstanding Defensive Player" for kampen. For sine prestasjoner i en 10–7 seier over Georgia Tech, som inkluderte at han plukket opp en fumble sent i kampen som sikret lagets seier, ble han utpekt til "Southeast Lineman of the Week" av UPI. White hadde åtte taklinger i Tennessees 28–21 seier over Wisconsin i Garden State Bowl i 1981, og ble utpekt til kampens "Best Defensive Player". Etter sesongen ble han utpekt til Sophomore All-American av The Football News.
The Goodfellow’s Christmas Eve
Handling
En velstående, men ensom, ungkar oppdager en forlatt gutt på dørstokken sin på selveste julaften.
Anne Hege Grung
Karriere
Grung har vært medlem av kontaktgruppa for Mellomkirkelig råd og Islamsk Råd siden 1995. Hun er medlem av teologisk nemnd i Den norske kirke fra 2016 og teologiska komiteen i Svenska kyrkan fra 2015. Sammen med Lena Larsen ga hun i 2000 ut en bok om muslimske og kristne kvinner i dialog, med tittelen Dialog med og uten slør.
Reggie White
Karriere i college
På vei inn i 1982-sesongen ble White utpekt til Preseason All-American, men slet med en ankelskade som resulterte i dårlige resultater for ham i sesongen. Til tross for at han kun hadde 47 taklinger (36 solo) ledet han laget med syv sacks, og var nummer tre bak Mike Cofer og Carlton Peoples i "big plays". Hans beste kamp i sesongen endte uvagjort, 24–24, mot LSU, hvor han hadde åtte taklinger, inkludert en sack og en takling på fjerde down. Han hadde åtte taklinger, to sacks og forårsaket en fumble da Tennessee tapte 28–22 mot Iowa i Peach Bowl i 1982.
The Goodfellow’s Christmas Eve
Handling
Ungkaren oppdager snart at ekte lykke kan stamme fra å gjøre gode gjerninger.
Anne Hege Grung
Karriere
I 2002 ble Grung utnevnt til «Årets kvinnelige teolog» av Norsk kvinnelig teologforening. Dialogsenteret Emmaus mottok i 2003, under Grungs ledelse, Norske Kirkeakademiers Brobyggerpris.
Reggie White
Karriere i college
Fast bestemt på å forbedre på det han selv så på som en skuffende sesong eksploderte White i sin seniorsesong i 1983. Han hadde 100 taklinger (72 solo), slo universitetets sesongrekord med 15 sacks, hadde ni taklinger for tap og én interception. Selv om Pittsburgh slo Tennessee 13–3 i sesongåpningen var White en konstant plage for Panthers' angrep, til tross for at han stod overfor All-American offensive lineman Bill Fralic. Han hadde to sacks i Tennesses 31–6 seier over New Mexico, og slo Tennessees kamprekord med fire sacks da Vols vant over The Citadel. White ble utpekt til "Southeast Lineman of the Week" for sine prestasjoner—som inkluderte 12 taklinger og tre sacks—da Tennessee slo LSU 20–6, og han hadde to sacks mot Alabamas quarterback Walter Lewis da Tennesse slo dem 41–34. I en 30–23 seier over Maryland under Citrus Bowl 1983 hadde White en sack på Marylands quarterback Boomer Esiason i andre kvarter, som førte til at Esiason måtte tilbringe resten av kampen på sidelinjen. White ble utpekt til All-American og SEC Player of the Year, og var en av finalistene for Lombardi Award.
I løpet av sin tid ved University of Tennessee hadde White 293 taklinger (201 solo), 32 sacks, 19 taklinger for tap, fire fumbles plukket opp, og syv pasninger slått ned. Hans lagrekord på 15 sacks i en sesong fra 1983 står fremdeles. Hans 32 sacks samlet var en lagrekord frem til 2016, da den ble slått av Derek Barnett. Lagrekorden for flest sacks i en kamp (fire mot The Citadel i 1983) stod frem til 2013, da Corety Miller hadde fire og en halv sack mot Kentucky.
Anne Hege Grung
Karriere
I 2020 ble hun valgt til leder i Norsk Kvinnesaksforening, som etterfølger etter høyesterettsdommer Karin M. Bruzelius.
Reggie White
Memphis Showboats
Etter college ble White plukket opp av Memphis Showboats i USFL Territorial Draft 1984, og sjansen til å spille profesjonell amerikansk fotball i samme stat som han gikk på college gjorde at han valgte å signere med dem. Han spilte for laget i to sesonger, og var kampstarter i 36 kamper. Med Showboats sanket White 23,5 sacks, én safety og returnerte en fumble for en touchdown.
Anne Hege Grung
Bibliografi
Bøker:.
Artikler:.
Reggie White
Green Bay Packers
White ble en free agent i 1993. Han ble signert av Green Bay Packers på en 4-årig kontrakt verdt $17 millioner. Han spilte for Packers i seks sesonger. Med 68,5 sacks tok han lagrekorden i kategorien (nå nummer tre bak Clay Matthews III og Kabeer Gbaja-Biamila). White ble også verdsatt for sin rolle som en lagleder. Han hjalp Packers til seier i Super Bowl XXXI hvor han hadde en avgjørende sack. Det var det eneste mesterskapet White deltok i uavhengig av spillenivå. I 1998 ble han utpekt til NFL Defensive Player of the Year for andre gang.
Carolina Panthers
I returnerte White fra sin pensjonisttilværelse og var kampstarter for Carolina Panthers i alle 16 kampene i sesongen. Han hadde 5,5 sacks og forårsaket en fumble i løpet av sesongen. Etter sesongslutt pensjonerte han seg for andre gang.
Fribryting
White deltok i to fribrytingsarrangementer og deltok i én kamp. I april 1995 ringsider som en del av Lawrence Taylors "All-Stars" under hans kamp mot Bam Bam Bigelow under WrestleMania XI. I løpet av arrangementet deltok han i én segment bak scenen sammen med All-Stars hvor han utfordret King Kong Bundy, et medlem av "The Million Dollar Corporation". Før og under kampen var All-Stars og Million Dollar Corporation involvert i en slåsskamp hvor White deltok.
Den 18. mai 1997 deltok White i sin eneste fribrytingskamp for WCW under Slamboree. Han sloss mot tidligere NFL-spiller Steve McMichael. De to imiterte taklinger i løpet av kampen. White fikk en varm velkomst av publikummet i Charlotte i Nord-Carolina, men tapte mot McMichael etter å ha blitt slått med en stresskoffert i stål som McMichael ble gitt av Jeff Jarrett, som var medlem av gruppen Four Horsemen.
Kirkearbeid
White involverte seg i Fellowship of Christian Athletes mens han gikk på University of Tennesse og viste interesse for å bli en evangeliker allerede som sophomore i 1981. Han ble ordinert som baptist i denne perioden. Innen han var senior fikk han kallenavnet "Minister of Defense".
I hans siste år i amerikansk fotball skal en venn ha gitt ham en CD fra en messinaistisk lærd, Monte Judah. Etter at han pensjonerte seg begynte White å studere Toraen og messianistisk teologi som fulgte toraen.
White studerte også hebraisk under Nehemia Gordon. I oktober 2003 ble White intervjuet av TV-paster og messianist Michael Rood, hvor han diskuterte sine studier av toraen. Intervjuet ble utgitt 4. og 6. februar på kabelkanalen Sky Angel. White var en samprodusent for TV-programmene "A Rood Awakening From Israel". Etter at White døde var utgaven av magasinet Yavoh for januar 2005 dedikert til ham som en "messianistisk troende", som ledet til forvirring rundt Whites tro. Noen rapporterte at White hadde forlatt kristendommen og heller studerte jødedommen.
White ble pårørt av kirkebrenningen av afroamerikanske kirker på 1990-tallet. Inner City Church i Knoxville i Tennessee, hvor White var ordinert, ble nedbrent i 1996. Samme år spilte White i den kristne filmen Reggie's Prayer sammen med Pat Morita. Han spilte hovedrollen, Reggie Knox, en amerikansk fotballspiller som pensjonerte seg etter 1996-sesongen for å bli en historielærer for tiende klasse og hovedtrener for et high school footballag i Portland i Oregon. Lagkameratene hans fra Green Bay Brett Favre og Mike Holmgren spilte vaktmestere i filmen, og Keith Jackson var en assistenttrener. M.C. Hammer spilte en skogvokter.
I et intervju for ABCs 20/20 kommenterte White homofili. Han allierte seg med organisasjoner som stilte seg negativt til homofili; han deltok i avisreklamer hvis mål var å overbevise homofile og lesbiske at de kunne "slutte" å være homofile. Dette resulterte i at CBS trakk seg fra en 5-årig kontrakt for The NFL Today vedrt $6 millioner fordi White mente at homofili var en synd. Både Green Bay Packers og NFL klaget på annonsene, ettersom at White hadde vært ikledd sin uniform uten tillatelse fra hverken laget eller ligaen. Senere utgaver av annonsen hadde fjerne uniformen.
Død og arv
På morgenen 26. desember 2004 ble White fraktet fra sitt hjem i Cornelius i Nord-Carolina til et sykehus i Huntersville hvor han ble erklært død. Dødsårsaken var hjerterytmeforstyrrelser, ifølge Mecklenburg County Medical Examiner's Office forårsaket av sarkoidose som White hadde levd med i mange år. Det ble også nevnt at søvnapné kan ha spilt en rolle. Whites grav ligger i Glenwood Memorial Park i Mooresville i Nord-Carolina.
I samarbeid med Sleep Wellness Institute stiftet Whites enke Sara "Reggie White Sleep Disorders Research and Education Foundation", som er dedikert til å forsikre at alle har tilgang til behandling for søvnforstyrrelser, uavhengig av deres sosioøkonomiske status.
Pensjonering av trøyenummer
I 2005-sesongen pensjonerte Philadelphia Eagles, Green Bay Packers og University of Tennesse Whites trøyenummer, 92.
University of Tennessee pensjonerte Whites trøye under halftime i en kamp mot Ole Miss 1. oktober 2005. Det var den tredje trøyen universitetet hadde pensjonert i moderne tid; et skilt ble også avduket på sørsiden av Neyland Stadium. Under halftime i Lambeau Field 18. september 2005 ble White den femte spilleren hvis nummer ble pensjonert av laget. Den 5. desember 2005 pensjonerte Eagles trøyen hans under halftime mot Seattle Seahawks under Monday Night Football. White ble den første spilleren i NFLs historie til å ha nummeret sitt pensjonert av flere lag. Packers og Eagles brukte begge emblemer til Whites ære på hjelmene ut sesongen.
Hall of Fame
White ble stemt inn i Wisconsin Athletic Hall of Fame i 2005, og Philadelphia Sports Hall of Fame i 2007.
Gatenavn
Seremonien for opphengingen av gateskiltet for Reggie White Boulevard fant sted mandag 8. desember klokken 14:00 ved krysset mellom 20th og Carter Street i Chattanooga i Tennessee. Whites mor, Thelma White Collier, samt flere andre familiemedlemmer og venner, var tilstede under seremonien. Endringen av gatenavnet var godkjent av byrådet 4. november 2008.
Reggie White Way i Green Bay i Wisconsin ligger nær Lambeau Field.
Tåkelys
Tåkelys (i kjøretøy­sammenheng offisielt kalt kurve- og tåkelys, en type hjelpelys) på bil eller ombord i fartøyer, er gule lys som utnytter det faktum at vann reflekterer blått lys. Når lyset ikke inneholder blått vil ikke vannet i tåken kunne reflektere det. Gult er komplementærfargen til blått og gir dermed tåkelyseffekt uten refleksjon av lyset. Blå lys har motsatt den sterkeste reflekseffekten; når xenonlys tennes sees den lille fuktigheten som er i luften tydelig, og det ser ut som om det er dis rett over vegbanen.
Biler som leveres med såkalte tåkelys, leveres med lyskasterne plassert så lavt som praktisk mulig, men med vanlige pærer som gir hvitt lys. Tanken er at lyset skal ledes under tåken, som ofte ikke når helt ned til bakken. Bileieren må selv skifte pærer dersom gult lys er ønskelig. Gule lyspærer med en gitt effekt oppleves vanligvis som å gi svakere lys enn tilsvarende hvitt. Likevel vil noen oppleve det bedre med en svakt synlig veibane i gult lys framfor en bedre opplyst, men lite gjennomsiktig tåkedott. Det finnes også sol-/tåkebriller med gule glass i salg til bruk i dagslys, med samme effekt.
Kurve-/tåkelys synes ofte ikke å forlenge oppdagelsesavstanden. Observasjoner i tåke tyder på at tåken må være meget tett før det blir mer fordelaktig å bruke kurve-/tåkelys enn nærlys. Er den meteorologiske sikten mer enn 100 meter, vil bruk av kurve-/tåkelys forkorte siktlengden.
I Norge kan tåkelys brukes på dagtid som et alternativ til nærlys. Tåkelys er ikke tillatt brukt sammen med nærlys.
Nyere biler er oftest også utstyrt med tåkebaklys. Dette består vanligvis av en sterk lampe (21W) i en bakoverrettet og samlende reflektor med rødt glass. Lyset er ment som supplement til markeringslysene når vær og føreforhold tilsier det. Lyset er skarpt på nært hold og kan være til sjenanse for rett bakenforkjørende trafikk og bør derfor ikke brukes i tett trafikk, der en likevel blir sett.
Bruk av kurve- og tåkelys
Tillatte «hjelpelys», som denne typen lys kalles, må ikke brukes til annet formål enn det de er bestemt for. Det betyr at kurve- og tåkelys ikke må tennes og brukes sammen med nærlys. Brudd på disse bestemmelsene (Trafikkreglene §15 og Vegtrafikkloven §23) kan straffes med et forenklet forelegg på 2.000 kroner, subsidiært tre dagers fengsel.
Kurve- og tåkelys i kjøretøyforskriften
I Norge er det kjøretøyforskrifens §28 som gir bestemmelser for kurve- og tåkelys på biler og andre motorkjøretøy. Grunnbestemmelsene følger direktiv 76/762/EØF og er senere endret i henhold til direktiv 87/354/EØF og direktiv 1999/18/EF. Det er egne bestemmelser for tåkebaklys.
Bestemmelsenes ordlyd
1. Bil kan ha to lykter foran som gir hvitt eller gult kurve-/tåkelys.
1.1 Lyktene skal tilfredsstille minst ett av følgende krav:
a) Være E-merket med symbolet B i henhold til ECE-reg. nr. 19.
b) Være e-merket med symbolet B i henhold til direktiv 76/762/EØF, eventuelt som endret ved direktiv 87/354/EØF eller direktiv 1999/18/EF.
1.2 Lyktene skal være montert slik at innstillingen ikke påvirkes av bilens normale bruk og at vibrasjoner ikke oppstår under normale kjøreforhold. Disse krav anses å være oppfylt når man hvor som helst på lykten kan belaste denne med en bakoverrettet kraft parallelt med bilens lengdeakse på 150 N (15,3 kp), og den elastiske bevegelsen ikke overstiger 5 mm. Når kraften opphører, skal lyktene stå i sin opprinnelige stilling.
1.3 Lykten skal være plassert slik at høyden fra vegbanen til nederste kant av den lysende flaten er 25 cm eller mer, men øverste kant av den lysende flaten må ikke ligge høyere enn øverste kant av den lysende flaten i nærlyset.
1.4 Lyktene skal være plassert slik på hver side at den lysende flates ytterkant er mindre enn 40 cm fra bilens ytterste kant.
VimpelCom
VimpelCom Ltd. er et russisk joint venture teleselskap som tilbyr mobiltelefoni i Russland under merkenavnet Beeline (russisk: «Билайн»). Selskapet har 62 millioner kunder per 1. januar 2009. Vimpelcom er 8,9 % eid av norske Telenor, og 47,9 % eid av Letterone Investment Holdings. Det er Russlands nest største mobilselskap etter MTS, men foran MegaFon. VimpelCom har hovedkvarter i Moskva, administrerende direktør er tidligere Telekom Austria-sjef Boris Nemšić, som 1. april 2009 overtok etter den mangeårige VimpelCom-lederen Alexander Izosimov.
Tåkelys
Bestemmelsenes ordlyd
1.5 Lyktene skal være koplet over egen bryter og slik at de ikke kan lyse uten at parkeringslys, baklys og lys for kjennemerke samtidig er tent.
VimpelCom
I januar 2005 hadde Beeline mer enn 25 millioner kunder i 74 av 89 russiske regioner. I september 2008 hadde kundetallet under merkenavnet Beeline vokst til 45,1 millioner i Russland, 5,6 millioner i Kasakhstan, 3,1 millioner i Usbekistan og 2,4 millioner i Ukraina, i alt 57,8 millioner abonnenter. Tallet økte til 61 millioner 31. desember 2008. I tillegg er det 0.7 millioner kunder i Armenia, 0,5 millioner i Tadsjikistan og 0,2 millioner i Georgia. Det er betydelig mangel på tilgjengelig spektrum i Russland, men i september 2008 annonserte VimpelCom at de starter egne 3G-tjenester flere steder i landet, i tillegg til eksisterende GSM-tjenester.
Tåkelys
Bestemmelser om belastning
For å få lykteinnstillingen så riktig som mulig må en velge den gunstigst mulige belastningsfordelingen på kjøretøyet når nærlys og kurve-/tåkelys skal kontrolleres/innstilles. Lyktene må ikke være for mye oppvinklet, for da virker lyset blendende. Er lyktene for mye nedvinklet, reduseres egen sikt. Foretatte undersøkelser viser at man ved innstillingmed 1 person i forsetet får et vesentlig bedre resultat av innstillingen enn med ubelastet kjøretøy. I alminnelighet skal derfor lykteinnstillingen kontrolleres med en person på førerplassen. Kjøretøyet bør ellers ha den utrusning som det vanligvis kjøres med, så som verktøy, bagasje, drivstoff, reservehjul, varseltrekant m.v. Kjøretøy som har automatisk kompensasjon for belastningsvariasjoner må kontrolleres/innstilles etter kjøretøyfabrikantens anvisninger. Har kjøretøyet hydraulisk fjæring eller luftfjæring, må kontrollen/innstillingen bare foretas når motoren er i gang. Kjøretøyet som har løftbar boggiaksel må kontrolleres med boggiakselen i nedre stilling og uten last. Ved kontroll/innstilling av lyset må det påses at kjøretøyet er utstyrt med forskriftsmessige dekk og med riktig lufttrykk.
VimpelCom
Historie
VimpelCom ble grunnlagt i 1992 med mobiltilbud i Moskvaområdet. I 1997 ble VimpelCom børsnotert av den russisk-amerikanske finansmannen Leonid Rozhetskin, og ble det første russiske selskapet på New York-børsen. Selskapet startet GSM-drift i 1997, med landsdekkende dekning fra omkring 2001. Norske Telenor kjøpte seg inn i selskapet under den russiske finanskrisen i 1998, og russiske Alfagruppen startet sitt oppkjøp i VimpelCom i 2001. Telenor og Alfagruppen inngikk en aksjonæravtale som etablerte krav om 8/9 flertall i styret for større strategiske veivalg. tre år senere kjøpte Alfagruppen seg også inn i ukrainske Kyivstar GSM, og inngikk aksjonæravtale med Telenor også der.
Tåkelys
Eksterne lenker
Automotive lighting
VimpelCom
Historie
I juli 2008 inngikk VimpelCom et joint venture om GSM-operasjon i Vietnam, etter at myndighetene der i lengre tid har utlyst en sjette mobillisens i landet. Samtidig overtok VimpelCom 90 % av aksjene i Sotelco, som har GSM-lisens i Kambodsja.
I februar 2009 fullførte VimpelCom en fusjon med det russiske mobilselskapet Golden Telecom, som var særlig stor i mobilmarkedet i Sibir. Ifølge den svenske avisen Dagens Industri er kampen om kunder på det russiske markedet hard og det er vanskelig, for ikke å si umulig å få tildelt mobillisenser uten å betale bestikkelser.
VimpelCom-saken
Den 18. februar 2016 inngikk VimpelCom forlik med amerikanske og nederlandske myndighter og aksepterte å betale 795 millioner dollar, tilsvarende 6,8 milliarder norske kroner, etter at selskapet innrømmet korrupsjon i perioden 2006–2012.
Beeline Ukraina
Beeline Ukraina, før februar 2007 kjent som Ukrainian RadioSystems (URS), er VimpelComs mobiloperatør i Ukraina, 100 % eid av VimpelCom siden november 2005. Selskapet ble grunnlagt i 1995, og har vært eid av bl.a Motorola og Daewoo. Selskapet hadde i februar 2007 om lag 2,2 millioner kunder. VimpelComs oppkjøp av selskapet for 230 millioner dollar skapte en kontrovers med Telenor.
Beeline Armenia
VimpelCom kjøpte 16. november 2006 90 % av CJSC ArmenTel 341,9 millioner euro, og overtok gjeld på 40 millioner euro. Resten av selskapet (10 %) eies av staten Armenia. I 2008 tok det nye selskapet navnet Beeline Armenia.
Pathum Thani (provins)
Changwat Pathum Thani (norsk: provinsen Pathum Thani) er en forstadsprovins i det sentrale Thailand, like nord for Bangkok. Provinsen ligger umiddelbart nordøst for provinsen Bangkok, og er en av de seks provinsene som utgjør metropolen Stor-Bangkok. Gjennom provinsen går jernbaner og riksveier nordover til Chang Mai og til østre Thailand.
Pathum Thani grenser mot følgende thailandske provinser fra nord mot sør (med klokken): Ayutthaya, Saraburi, Nakhon Nayok, Chachoengsao, Bangkok og Nonthaburi.
Arealet er 1 526,0 km², blant de minste i Thailand, og befolkningen (2006) anslås til 853 649, hvorav det store flertall bor i regelrette forsteder til Bangkok og inngår i «Stor-Bangkok» hovedstadsområde. Provinshovedstad er byen Pathum Thani.
Elektronikkbransjen
Stiftelsen Elektronikkbransjen er Norges største interesseorganisasjon for leverandører og forhandlere av alle typer elektronisk utstyr, og utgiver av Fagbladet Elektronikkbransjen. Elektronikkbransjen har alle typer medlemmer - fra store el-kjeder til små enkeltmannsforemanntak, og jobber for at medlemmene skal få best mulige kår i Norge.
Elektronikkbransjen leverer den eneste årlige offisielle salgsstatistikken over solgt elektronikk Norge, og fungerer dermed en som en sentral aktør i kartleggingen av nordmenns teknologiske vaner.
I 2006 har Elektronikkbransjen gjort seg bemerket i media gjennom å kåre Nintendo Wii til årets julegave, kjempe for 2 års reklamasjonsrett på mobiltelefoner, samt at de har fungert som kilde for media i spørsmål og digital-TV, DAB og trender innen teknologi.
Ivan Lunardi
Ivan Lunardi (født 15. mai 1973 i Asiago) er en italiensk tidligere skihopper.
Lunardi ble juniorverdensmester i stor bakke i Lake Placid i 1986. Han debuterte i verdenscupen i nyttårsrennet i Garmisch-Partenkirchen 1. januar 1987. Totalt har han deltatt i 86 verdenscuprenn i perioden 1987–2000.
Sligo
Sligo er et kommersielt og kulturelt senter på vestkysten av Irland. Dens omkringliggende kyst og landskap, så vel som dens forbindelser til poeten William Butler Yeats, har gjort det til et turistmål. Yeats vokste opp i Sligo, døde der i 1939 og er gravlagt på Drumcliffe kirkegård i Sligo. Flere av hans verker har handling hentet fra omegnen rundt byen Sligo. Sligos tekniske institutt ligger i byen.
Etymologi
Sligo er anglifiseringen av det irske navnet Sligeach, som har betydningen «rik på skjell». Det henviser til overfloden av skalldyr som finnes i elven og dens elvemunning, og fra de omfattende skjellmøddingene som er funnet i nærheten. Elven som nå er kjent som Garavogue (irsk: An Ghairbhe-og), som kanskje betyr «liten strøm», ble opprinnelig kalt Sligeach. Det er oppført som en av de syv «kongelige elvene» i Irland i historien om Ødeleggelsen av Da Dergas gjestegård fra 800-tallet. Elven Slicech er også referert til i Ulster-annalene i 1188.
Brev fra Ordnance Survey (landmåling og kartpublikasjon) fra 1836 uttalte at «vognlaster med skjell ble funnet under jorden mange steder i byen der husene nå står». Hele området, fra elvemunningen ved Sligo, rundt kysten til elven ved Ballysadarebukten, er rik på havressurser som ble utnyttet av mennesker så langt tilbake som den mesolittiske perioden.
Tidlig historie
Betydningen av Sligos beliggenhet i oldtiden demonstreres av en overfloden av gamle steder i nærheten og til og med i byen. For eksempel ble det nødvendig at den første rundkjøring i Sligo måtte bygges rundt en megalittisk gravgrav ved Abbeyquarter North i Garavogue Villas. Dette er en utligger av den store gruppen av monumenter ved Carrowmore på Cúil Iorra-halvøya i den vestlige utkanten av byen. Området rundt Sligo by har en av de høyeste tetthetene av forhistoriske arkeologiske steder i Irland, og er det eneste stedet der alle klassene av irske megalittiske monumenter er å finne sammen.
Sligobukten er en naturlig havn kjent i flere tusen år, kjent for greske, fønikiske og romerske handelsmenn, ettersom området muligens kan være stedet merket som byen Nagnata på Klaudios Ptolemaios’ koordinerte kart over verden fra det andre århundre e.Kr. I løpet av tidlig middelalder ble stedet som er dagens Sligo overskygget av viktigheten av det store klosteret grunnlagt av Columba av Iona rundt 8 km mot nord ved Drumcliff. På 1100-tallet eksisterte det en bro og en liten bosetning på stedet for den nåværende byen.
Middelalder
Den normanniske ridderen Maurice FitzGerald er generelt kreditert for etableringen av den middelalderske byen og havnen i Sligo ved at han bygget den normanniske festningen Sligo Castle i 1245. Irske annaler omtalte byen som en sraidbhaile («gatebosetting»), noe som ser ut til å ha bestått av festningen og en vedlagt defensiv borggård i nærheten av Quay street. Klosteret Sligo Abbey underlagt dominikanerordenen ble også grunnlagt av Maurice Fitzgerald og av kongen av Connacht, Felim mac Cathal Crobderg Ua Conchobair, i 1253. Det ble ved et uhell ødelagt av brann i 1414, og ble deretter gjenoppbygd i sin nåværende form av Tighernan O’Rourke. Normannisk hegemoni varte imidlertid ikke lenge i Sligo. Den normanniske framrykningen ble stoppet i Sligo etter slaget ved Credran Cille i 1257 ved Ros Ceite (Rosses Point) mellom Gofraid O'Donnell, herre av Tirconnell, og Maurice Fitzgerald, som omtalt i Annalene av de fire mesterne. Begge hærførerne ble dødelig såret i kamp mot hverandre. Den videre normanniske invasjonen av Tír Chonaill ble oppgitt etter dette, men en undersøkelse indikerer at det var 180 borgere i byen i 1289, noe som viser at normannerne hadde lagt et grunnlag som skulle vare.
Kristine Andersen
Kristine Andersen (født 2. april 1976) er en tidligere dansk håndballspiller som spilte store deler av sin karriere i klubben Ikast-Bording Elite Håndbold. Kristine Andersen spilte på det danske landslaget i håndball, og fikk sin debut i 1996. Hun var med på det danske landslaget som vant gull under EM 1996 og i 2002 samt OL i 2004. Hun var også med i troppen til OL 1996, selv om hun der ikke fikk spilletid.
Sligo
Middelalder
Byen er unik i Irland ved at den er den eneste irske byen grunnlagt av anglo-normannere som har vært under nesten kontinuerlig innfødt irsk kontroll gjennom middelalderen. Til tross for anglo-normanniske forsøk på å ta det tilbake, ble det det administrative senteret for klanen O'Conor Sligo (O'Conchobar Sligigh), forbundet av Iochtar Connacht (Nedre Connacht) innen 1315. Det fortsatte å utvikle seg innenfor túath (irsk territorium) til Cairbre Drom Cliabh. Gjennom hele denne tiden var Sligo under systemet med Fénechus (Brehonenes lov eller Tidlig irsk lov) og ble styrt av det irsk-gæliske systemet til en valgt Rí túath (småkonge), og en forsamling kjent som en oireacht.
Inntektene fra havnen i Sligo, noe som førte til tøff tevling mellom ulike irske klaner om kontrollen. Byen ble brent, plyndret eller beleiret omtrentlig 49 ganger i løpet av middelalderen, i henhold til irske annaler. Likevel synes det som om disse angrepene hadde liten effekt på utviklingen av byen da byen og havnen ved midten av 1400-tallet hadde vokst i betydning. Den hadde handel med irske Galway, engelske Bristol, men også med steder i Frankrike og Spania. Blant de eldste bevarte skriftlige dokumentene på engelsk i Connacht er en kvittering for 20 mark datert til august 1430, betalt av Saunder Lynche og Davy Botyller til Henry Blake og Walter Blake, kunder av «ye King and John Rede, controller of ye porte of Galvy and of Slego».
Kristine Andersen
Meritter
Kristine Andersen la opp som 30. juni 2005, men gjorde små innhopp for Ikast som på den tiden var skadeplaget. Hun gjorde også et lite comeback for SK Aarhus i 2006.
Sligo
1600- og 1700-tallet
Sligo Abbey (irsk: Mainistir Shligigh) er den eneste middelalderbygningen som står igjen i byen, om enn i ruiner. Det var bygget romansk stil, og mye av strukturen, blant annet koret, det utskårne alteret, det eneste in situ i Irland, og søylegangen gjenstår. Da den skotske soldaten Frederick Hamiltons parlamentariske soldater delvis plyndret Sligo i 1642, ble klosteret brent og mange av munkene ble drept.
Under Vilhelmskrigen i Irland (1689–91) mellom den avsatte katolske Jakob II og den protestantiske Vilhelm III ble byen utkjempet mellom den jakobittiske irske hæren lojale mot Jakob II og hæren til Vilhelm III. Patrick Sarsfield var i stand til å erobre byen og slo tilbake et protestantisk angrep i å ta den tilbake, men Sligo ble senere overgitt til styrker under Arthur Forbes, 1. jarl av Granard.
Under det irske opprøret 1798 ble en blandet styrke av bestående milits fra Limerick, våpenføre fra Essex og lokale frivillige under den irske oberst Charles Vereker beseiret i slaget ved Carricknagat ved Collooney nær Sligo den 5. september 1798 av de kombinerte irske og franske styrkene under general Jean Humbert. En gate i byen er oppkalt etter helten fra dette slaget Bartholomew Teeling. Lady Erin-monumentet ved Market Cross ble reist i 1899 for å markere hundreårsdagen for 1798-opprøret.
1800-tallet
Byen led hardt av et kolerautbrudd i 1832. Forskere har spekulert om at forfatteren Bram Stoker, hvis mor Charlotte Blake Thornley muligens ble født i Sligo i 1818, skjønt det er ingen direkte opptegnelser som bekrefter at familien bodde i både Sligo og Ballyshannon. Hun opplevde opplevde epidemien på første hånd, og var en innflytelse da Bram Stoker skrev sin berømte roman Dracula (1897). Familien bodde på Correction Street i byen. Etter å ha flyktet til Ballyshannon, skrev hans mor Charlotte:
Under den store sultkatastrofen i Irland i årene 1845–1849 og i tidsrommet 1847 til 1851 emigrerte 30 000 irer fra havna i Sligo. I havna med utsikt over elva Garavogue er det reist en statue som ett av tre minnesmerker om disse emigrantene. En plakett med et «brev til Amerika» forteller om en families triste skjebne: ''Nå er jeg dessverre alene i verden. Alle mine brødre og søstre, og alle barna mine, unntatt deg, er døde. Vi er alle kastet ut fra eiendommen til landeieren herr Enright. Det er så dårlige tider og hele Irland er i slik fattigdom at ingen kan betale jordleia. Mitt eneste håp hviler nå hos deg, siden jeg er uten en shilling og som jeg sa før må jeg enten tigge eller gå til fattighuset... Jeg forblir din kjærlige far, Owen Larkin.'' — Brev til Amerika, 2. januar 1850
1900-tallet
Det var stor industriell uro de første årene av århundret da arbeidere i havnen i Sligo kjempet for bedre lønn og arbeidsvilkår. Det resulterte i to store streiker, først i 1912 og på nytt i 1913. Begge endte med seier til arbeiderne.
Sligo ble tungt garnisonert av den britiske hæren under den irske uavhengighetskrigen. Av denne grunn var IRAs aktivitet begrenset til handlinger som trakassering, sabotasje og rømming fra fengsler. På ulike tidspunkter under krigen ble framtredende republikanere holdt innesperret i fengselet i Sligo. Sjefen for IRAs styrker i Sligo var Liam Pilkington, selv født i byen.
Arthur Griffith, som grunnla det politiske partiet Sinn Féin, holdt tale i april 1922 på hjørnet av O'Connell Street og Grattan Street. Til i dag er det kjent som «Griffith's Corner». Under den irske borgerkrig ble Sligos jernbanestasjon sprengt i luften den 10. januar 1923 av styrker som var motstandere av den anglo-irske traktat.
I 1961 ble kirken St. John the Baptist's en katedral for bispedømmet Kilmore, Elphin og Ardagh etter at katedralen St. Mary's i Elphin ble forlatt etter at den ble ødelagt av en storm fire år tidligere.
Transport
Sligo har et moderne veinett betjent av flere strekninger med 4-felts motorvei og 2-felts motorvei. Riksveien N4 til Dublin har god standard. Det er bygget motorvei gjennom byen og opprettet flere gågater i sentrumsområdet for å bedre funksjonen av byens sentrum.
Jernbaneforbindelsen til Dublin ble åpnet i 1862. Nordover igjennom Enniskillen kom jernbanen i 1881. Sørover til Limerick og sørlige Irland åpnet en linje i 1895. Nå er det Intercity-togrute til Dublin, men flere av de andre strekningene er enten nedlagt eller ubrukt. Det er et prosjekt igang for å bedre jernbanenettet, spesielt langs vestkysten. I Irland er det det offentlige jernbaneselskapet Córas Iompair Éireann (CIE) som driver jernbanenettet.
Sligo Lufthavn ved landsbyen Strandhill betjener byen og grevskapet Sligo, og har flyruter til Dublin og Manchester.
Byutvikling
I mange år har Sligo og mange byer i Irland hatt svært lite nybygging og byutvikling. De siste årene har dette forandret seg mye. Det har blitt nye hoteller, boligblokker, kjøpesentre og boligfelter. Flere steder i byen er det bygget gangbroer over elva Garavogue og opprettet gågater.
Den internasjonale oppgjørsbanken
Den internasjonale oppgjørsbanken (engelsk: Bank for International Settlements (BIS)) er en internasjonal organisasjon med 55 av verdens sentralbanker som medlemmer og eiere. Organisasjons hensikt er å fremme internasjonalt monetært og finansielt samarbeid, samt å fungere som sentralbankenes bank. Hovedkvarteret ligger i Basel, og banken har to regionale kontorer, i Hongkong og Mexico by.
BIS ble etablert den 17. mai 1930, og er dermed verdens eldste internasjonale finansielle institusjon. Organisasjonen har omtrent 550 ansatte spredt over medlemslandene.
Bakgrunn og historie
BIS' grunnleggere og initiativtagere var Bank of Englands Montagu Norman og Tysklands daværende riksbanksjef Hjalmar Schacht, som senere ble Hitlers finansminister. Banken var opprinnelig tiltenkt å lette overføringene av krigsskadeserstatningen som ble vedtatt i Versaillestraktaten, fredstraktaten etter den første verdenskrig. Behovet for en slik bank ble fremsatt i 1929 av Young-komiteen, som et middel for å kunne håndtere transaksjoner av krigsskadeserstatning (se Versaillestraktaten). Det ble enighet om en slik opprettelse allerede i august 1929 ved en konferanse i Haag, og et charter for banken ble skissert ved International Bankers Conference i Baden-Baden i november.
Det opprinnelige styret i banken inneholdt to finansaktører oppnevnt av Hitler, Walter Funk, en prominent nazist, og SS-offiser Oswald Pohl, begge senere dømt i Nürnbergprosessene etter annen verdenskrig. I styret satt også finansmannen Herman Shmitz, direktør for industrikonsernet IG Farben, samt en annen høytstående finansaktør ved navn Schroeder, eier av J.H. Stein Bank, banken som holdt Gestapos aktiva under krigen.
Ved Bretton Woods-konferansen i 1944 ble BIS gjenstand for en hard diskusjon og kamp hvor USA, ved Harry Dexter White, og Henry Morgenthau, samt Norge og en rekke andre europeiske nasjoner stod på den ene siden, mot den britiske delegasjonen, representert ved den britiske sosialøkonomen John Maynard Keynes, og den amerikanske representanten for Chase Manhattan bank, Dean Acheson på den andre siden. De sistnevnte prøvde å forhindre Norges forslag om å nedlegge banken på grunn av dens meget tette tilknytning til den nazistiske eliten under nazistyret i Tyskland og dens håndtering av tyskernes krigsran av omtrent samtlige europeiske nasjoner.
Som et resultat av at BIS hadde håndtert utbytte av krigsran av okkuperte nasjoner gjennom den annen verdenskrig, vedtok FNs monetære og finansielle konferanse, Bretton Woods-konferansen at banken skulle likvideres så raskt som mulig. Dette vedtaket, som ble fattet etter forslag fra Norge, støttet av mange andre europeiske nasjoners delegater, også med støtte fra USA, ble aldri gjennomført.
I juli 1944 kom det så langt at USAs delegat Acheson avbrøt Keynes i et møte, av redsel for at BIS skulle bli likvidert av president Roosevelts delegasjon. Keynes gikk deretter til Henry Morgenthau for å forhindre likvidasjonen av BIS eller få den utsatt, men neste dag ble en slik likvidasjon godkjent og vedtatt. Den britiske delegasjonen ga imidlertid ikke opp og holdt igjen likvidasjonen til etter at Roosevelt var død, og i april 1945 fikk britene USAs nye President Harry S. Truman til å stoppe hele vedtaket.
Harussani bin Zakaria
Harussani bin Zakaria (født 8. april 1939 i Parit Tok Ngah i Tanjung Piandang i Parit Buntar i distriktet Kerian i Perak i Britisk Malaya, død 30. mai 2021 i Ipoh i Malaysia) var en malaysisk politiker og sunnimuslimsk rettslærd.
Covid-19
Harussani døde i en alder av 82 år den 30. mai 2021 av covid-19 på Raja Permaisuri Bainun Hospital i Ipoh. Han og hans hustru ble diagnostisert med sykdommen den 11. mai og ble begge innlagt for intensivbehandling; hustruen kunne utskrives etter en tid. Harussani ble begravet før dagen var omme.
Oxypleurus
Oxypleurus er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En middelsstor (11-16 millimeter), avlang, brun trebukk. Antennene er litt over halvparten så lange som kroppen. Pronotum er rundet med en liten tann midt på hver sidekant. Dekkvingene er jevnbrede, fint og tett hårete.
Levevis
Larvene utvikler seg i nylig døde greiner av ulike trær i furuslekten (Pinus). Utviklingen tar to år. De voksne billene er nattaktive, og finnes gjerne om våren.
Systematisk inndeling
Slektslisten følger. Gruppen blir noen ganger plassert i underfamilien Spondylidinae.
Eksterne lenker
Oxypleurus nodieri Oxypleurus nodieri Oxypleurus nodieri Oxypleurus nodieri Oxypleurus nodieri Oxypleurus nodieri
Seiling under Sommer-OL 2008 – Tornado
Herrenes tornado under Sommer-OL 2008 fant sted fra 15. til 21. august 2008 på Qingdao International Marina i Qingdao.
Ramattan
Ramattan News Agency (eller bare Ramattan) er et palestinsk nyhetsbyrå.
Ramattan ble grunnlagt i 1998 av en palestinsk forretningsmann. Byrået forsyner først og fremst internasjonale fjernsyns- og radiosendere med innslag fra palestinerområdene. Nyhetsbyrået har kontorer i Ramallah, Kairo, Khartoum, Darfur, Kuwait, Sanaa og på Gazastripen. Den blir ofte beskyldt for å ha en Hamas-vennlig tendens.
VM i taekwondo 2022
VM i taekwondo 2022 ble arrangert i Guadalajara i Mexico fra 13. til 20. november 2022.
Premjer Ligasy 2021
Premjer Ligasy 2021, var den 30 sesongen av Premjer Ligasy. Regjerende mestere klarte ikke å forsvare tittelen og  vant sitt andre seriemesterskap.
Paraholopterini
Paraholopterini er en gruppe av biller som tilhører den artsrike underfamilien Cerambycinae i familien trebukker (Cerambycidae). Gruppen omfatter bare én kjent art.
Levevis
Arten er knyttet til bartreet apeskrekktre (Araucaria araucana).
Utbredelse
Arten er endemisk for Chile.
Jägarrörelsen
Jägarrörelsen (finsk: Jääkäriliike) var en finsk politisk bevegelse hvis mål var å løsrive Finland fra Russland. Jägarrörelsen oppsto i Finland etter at perioden med russifiseringspolitikk hadde vakt interesse for væpnet kamp for selvstendighet.
Det var åpent for alle å slutte seg til Jägarrörelsen som frivillig, men rekrutteringen måtte være hemmelig av hensyn til de russiske myndighetene. Bevegelsen var dominert av tyskvennlige kretser, blant annet fra universitetsmiljøer og i den øvre middelklassen. De 200 første rekruttene ble i januar 1915 sendt via Sverige, offisielt på et speiderlederkurs til Lockstedter-leiren i Hohenlockstedt i Kreis Steinburg i Schleswig-Holstein i Tyskland hvor de ble en del av den 27. kongelige prøyssiske jägerbataljon. Utpå høsten samme år hadde gruppen økt til 2 000 mann. Våren 1916 ble styrken en del av Kaiserliche Armee og deltok i første verdenskrig på den nordre flanken av østfronten.
Situasjonen endret seg for de finske jägerne da Finland erklærte seg selvstendig som følge av oktoberrevolusjonen i 1917. Da den finske borgerkrigen brøt ut i januar 1918 ble de finske enhetene fritatt fra fronttjeneste på tysk side og sendt til Finland, hvor de hadde en avgjørende rolle for de hvites stridsevne. Av de stridende jägere i borgerkrigen ble 128 (10 %) drept og 238 (19 %) såret.
Etter borgerkrigen opprettholdt de retten til å kalle seg jäger som en del av gradsbenevnelsen og mange av dem fortsatte den militære karrieren innen de finske styrkene. Utover i 1920-årene var det en langvarig strid mellom offiserer med jägerbakgrunn og de som hadde bakgrunn fra den keiserlige russiske hær. Til tross for at den øverste militære lederen, Carl Gustaf Mannerheim, tilhørte den siste gruppen, var det offiserene med jägerbakgrunn som kom best ut av denne striden da de fleste militære lederne under vinterkrigen hadde jägerbakgrunn.